PTTGC วิ่งต่อ 3% รับประโยชน์ “บาทแข็งค่า” – โอเลฟินส์ฟื้น ลุ้นปี 66 พลิกกำไร 2 หมื่นล้าน
PTTGC ราคาหุ้นบวก 3% รับประโยชน์จากเงินบาทแข็งค่า รวมถึงสายโอเลฟินส์ฟื้นต่อเนื่องช่วยหนุน ฟากบล.โนมูระ พัฒนสิน คาดกำไรปี 66 จะพลิกมากำไร 2 หมื่นล้านบาท
PTTGC ราคาหุ้นบวก 3% รับประโยชน์จากเงินบาทแข็งค่า รวมถึงสายโอเลฟินส์ฟื้นต่อเนื่องช่วยหนุน ฟากบล.โนมูระ พัฒนสิน คาดกำไรปี 66 จะพลิกมากำไร 2 หมื่นล้านบาท
10 ม.ค. 2566

ผู้สื่อข่าวรายงานว่า วันนี้ (10 ม.ค. 66) ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ล่าสุด ณ เวลา 10:28 น. อยู่ที่ระดับ 49.00 บาท บวก 1.50 บาท หรือ 3.16% สูงสุดที่ระดับ 49.25 บาท ต่ำสุดที่ระดับ 47.50 บาท ด้วยมูลค่าการซื้อขาย 954.81 ล้านบาท

บริษัทหลักทรัพย์ โนมูระ พัฒนสิน จำกัด ระบุว่าทาง PTTGC เป็นหนึ่งหุ้นได้ประโยชน์จากเงินบาทแข็งค่า และ PetroChem สายโอเลฟินส์ฟื้นต่อเนื่อง
นอกจากนี้คาดกำไรปี 66 จะพลิกมากำไร 2.0 หมื่นล้านบาท จากขาดทุนปี 65 จากไม่มีปิดซ่อมใหญ่ทั้งโรงกลั่น และโรงโอเลฟินส์ รวมถึงคาดไม่มี Stock loss ก้อนใหญ่ ขณะที่การเปิดประเทศของจีนที่เร็วกว่าคาด อาจกระตุ้น Demand ปิโตรเคมีได้ดี เป็น Positive surprise ในภาวะที่ยังมี supply ใหม่เข้ามาต่อเนื่อง ระยะสั้นไตรมาส 4/65 คาดพลิกเป็นกำไรจาก FX gain จากบาทแข็ง แต่ด้านธุรกิจหลักคาดยังขาดทุน จากปิโตรเคมียังอ่อนตัว
ส่วนทางด้าน Valuation ปัจจุบันซื้อขายบน PVB ที่ 0.7 เท่า ต่ำสุดในรอบหลายปี รวมทั้งเป็นอีก Big cap ที่น่าสนใจและ Laggard และรับประโยชน์จากทั้ง China reopening และราคาน้ำมันที่ลง